

**DISGRIFIAD SWYDD**

**Teitl y swydd:** **Swyddog Prosiectau Digidol**

**Oriau a lleoliad:** 35 awr yr wythnos (Caerdydd a gweithio gartref)

**Graddfa gyflog:** Graddfa Swyddog Datblygu ProMo

# £24,410 - £29,250

**Gwyliau a buddion:** 23 diwrnod (25 diwrnod o Ebrill 2024) y flwyddyn, yn codi i 27 ar ôl 2 flynedd a 30 diwrnod ar ôl cwblhau 5 mlynedd o wasanaeth

Wythnos gwaith 35 awr

Gwyliau banc

Gweithio hybrid

Hyd at 4 wythnos yn gweithio i ffwrdd o’ch lleoliad yng Nghymru

Cynllun pensiwn – hyd at 6% o gyfraniadau cyflogwr

Cynllun Seiclo

**Cyfnod prawf:** 6 mis

**Hyd y contract:** Parhaol

*(yn amodol ar gyllid)*

**Yn atebol i:** Pennaeth Digidol

**Gweledigaeth ProMo-Cymru**

Mae ProMo-Cymru yn gweithio i sicrhau bod pobl ifanc a chymunedau yn wybodus, yn cyfrannu, yn gysylltiedig ac yn cael eu clywed

**Ein Ffordd o Weithio**

Rydym yn cydweithio i greu cysylltiadau rhwng pobl a gwasanaethau gan ddefnyddio creadigrwydd a thechnoleg ddigidol. Yn cefnogi'r trydydd sector a'r sector cyhoeddus i ddychmygu, profi a chreu gwasanaethau gwell.

Mae ProMo yn gweithio gyda chymunedau gan ddefnyddio cyfathrebu, eiriolaeth, ymgysylltiad diwylliannol, digidol a chynhyrchu cyfryngau. Mae dros 25 mlynedd o brofiad yn cynnal prosiectau gwybodaeth ieuenctid digidol yn arwain ein gwaith. Rhannir y wybodaeth yma trwy hyfforddiant ac ymgynghoriad, gan greu partneriaethau hirdymor sydd yn buddio pobl a sefydliadau.

Mae ProMo yn elusen gofrestredig ac yn fenter gymdeithasol, mae'r holl elw yn cael ei fuddsoddi'n ôl i'n prosiectau cymunedol.

## **PRIF BWRPAS Y SWYDD**

Mae ein tîm Cyfathrebu ac Ymgysylltu yn chwilio am **Swyddog Prosiectau Digidol** creadigol, trefnus ac sy’n gallu cymell ei hun, sy’n hoffi technoleg ac sydd â’r profiad a’r hyder i redeg nifer o brosiectau digidol ar yr un pryd mewn amgylchedd prysur.

Mae’r swydd hon yn cynnwys gweinyddu, trefnu a hyrwyddo holl weithgareddau’r prosiect ar y cyd â chydweithwyr yn ein tîm. Rhan arall o’ch swydd fydd hyfforddi a chefnogi elusennau gyda’r wybodaeth a’r sgiliau sydd eu hangen arnynt i ddatblygu’n ddigidol. Felly, rydym ni’n chwilio am rywun sy’n hoffi arbrofi a rhywun sy'n cael y wybodaeth ddiweddaraf am offer digidol ac sydd ag arbenigedd mewn un neu fwy o ddisgyblaethau digidol. Gallai hyn gynnwys Dylunio Gwasanaethau, Awtomeiddio, Datblygu’r We, Marchnata Digidol, neu bwnc perthnasol arall.

Mae’r prosiectau presennol y byddwch yn gweithio arnynt yn cynnwys [Newid](https://www.newid.cymru/) a [Cefnogaeth Digidol y Trydydd Sector.](https://www.promo.cymru/project/cefnogaeth-ddigidol-trydydd-sector/?lang=cy)

**PRIF DDYLETSWYDDAU**

* Arwain a chyflawni nifer o brosiectau digidol ar yr un pryd, gan sicrhau eu bod yn cyflawni eu nodau ac yn cael eu cyflawni i safon uchel.
* Hyfforddi a chefnogi mudiadau trydydd sector i ddatblygu’n ddigidol.
* Creu cynigion, adroddiadau, amserlenni, cyllidebau a chynlluniau gweithredu ar gyfer prosiectau.
* Arwain y gwaith o fonitro a gwerthuso prosiectau gyda chymorth cydweithwyr
* Darparu gweithgarwch marchnata ar gyfer ein prosiectau a’n gwasanaethau
* Cysylltu â chleientiaid i ddiffinio gofynion ac amcanion y prosiect yn ogystal â meithrin a chynnal cysylltiadau cryf â chleientiaid.
* Cyfathrebu’n rhagorol â rhanddeiliaid allweddol y prosiect, gan sicrhau eu bod nhw’n fodlon â’r gwasanaethau a dderbynnir
* Cydlynu gwaith aelodau tîm y prosiect a gweithredu fel pwynt cyswllt i gyfleu statws pob prosiect i’r sefydliad ehangach.
* Defnyddio adnoddau rheoli prosiectau priodol i fonitro ac olrhain prosiectau a chyllidebau.
* Hyrwyddo a chodi ymwybyddiaeth o wasanaethau ProMo-Cymru yn allanol
* Trefnu a chyflwyno gweithdai, sesiynau hyfforddi, cyflwyniadau ac ymgynghoriadau.
* Cyfrannu at ddatblygu busnes newydd, ceisiadau am gyllid a chynlluniau cynaliadwyedd lle bo hynny’n briodol ac yn ôl yr angen

Yn ogystal â’r dyletswyddau a’r cyfrifoldebau uchod, bydd disgwyl i ddeiliad y swydd ymgymryd ag unrhyw ddyletswyddau a thasgau eraill sy’n ofynnol i sicrhau bod y prosiect yn cyflawni ei ganlyniadau a’i amcanion yn llwyddiannus.

**MANYLEB Y PERSON A PHROFIAD:**

|  |  |  |  |
| --- | --- | --- | --- |
| **Gofyniad** | **Hanfodol** | **Dymunol** | **Sut y cafodd ei nodi/**  **Asesu** |
| Addysg/  Cymwysterau: | Cymhwyster cydnabyddedig mewn pwnc perthnasol neu 3 blynedd o brofiad cyfatebol | Cymhwyster rheoli prosiectau | Ffurflen gais |
| Profiad: | 3 blynedd o reoli/cydlynu prosiectau mewn maes cysylltiedig  Profiad o gyflawni nifer o brosiectau ar yr un pryd mewn amgylchedd asiantaeth brysur  Profiad o ddarparu hyfforddiant a chefnogaeth ar faterion digidol  Profiad o farchnata digidol, gan gynnwys ysgrifennu blogiau/erthyglau a negeseuon ar y cyfryngau cymdeithasol | Profiad o weithio drwy’r broses o Gynllunio Gwasanaeth  Hanes llwyddiannus o ymgysylltu’n effeithiol ag amrywiaeth eang o randdeiliaid  Hanes llwyddiannus o weithio gyda phobl ifanc a/neu grwpiau cymunedol | Ffurflen gais a chyfweliad |
| Sgiliau/ Gwybodaeth: | Sgiliau da yn trefnu, yn cynllunio ac yn gwneud sawl tasg ar unwaith  Dealltwriaeth dda o’r dechnoleg a’r adnoddau technoleg a digidol diweddaraf  Gallu cyflwyno gweithdai a chyflwyniadau diddorol i amrywiaeth o gynulleidfaoedd  Dealltwriaeth gynhwysfawr o sut beth yw gwasanaeth digidol da/egwyddorion dylunio gwasanaeth  Sylw i fanylion, sgiliau cynllunio a rheoli amser rhagorol  Gallu gweithio ar eich liwt eich hun ac yn rhan o dîm  Lefel uchel o rifedd a llythrennedd TG | Gwybodaeth am y sector statudol/gwirfoddol yng Nghymru  Gwybodaeth am ddefnyddio systemau Rheoli Cynnwys  Gwybodaeth am ddefnyddio Systemau Rheoli Cysylltiadau Cwsmeriaid  Dealltwriaeth o Optimeiddio Peiriannau Chwilio a Google Analytics  Dealltwriaeth o bolisïau a deddfwriaethau cyfredol i bobl ifanc | Ffurflen gais a chyfweliad |
| Priodweddau Personol: | Sgiliau cyfathrebu a rhygbersonol rhagorol ar lafar ac ar bapur  Yn frwd dros ddefnyddio technoleg a digidol i ymgysylltu â phobl ifanc a chymunedau yng Nghymru  Brwdfrydig  Gallu gweithio’n annibynnol  Gallu dysgu’n gyflym  Sgiliau rheoli amser rhagorol  Y gallu i fod yn hyblyg ac i addasu |  | Cyfweliad |
| Gofynion eraill: | Ymrwymiad i weithio yn unol â gwerthoedd, ethos a diwylliant ProMo-Cymru a chynnal y gwerthoedd hynny.  Parodrwydd i deithio ledled Cymru pan fo angen  Parodrwydd i weithio oriau hyblyg yn unol ag anghenion y busnes  Bydd gofyn cael archwiliad manwl gan y Gwasanaeth Datgelu a Gwahardd ar gyfer y swydd hon. | Trwydded yrru gyda’ch cludiant eich hun.  Siarad Cymraeg yn rhugl | Ffurflen gais a chyfweliad |

**Gall y disgrifiad swydd hwn gael ei adolygu a’i newid i gynnwys dyletswyddau a chyfrifoldebau o’r fath a bennir mewn ymgynghoriad â deilydd y swydd. Ni fwriedir i’r disgrifiad swydd fod yn anhyblyg ond dylid ei ystyried yn fframwaith y mae’r unigolyn yn gweithio oddi mewn iddo.**

### DIWEDD ###